**La canzone dell’emigrante**

*Oh, chi spartenza dolurusa e amara!*

*Chiàngiunu puru ‘i petri di la via!*

*Chiàngiunu l’occhi mei, fannu funtana…*

*Chiàngiunu ca si spàrtunu di tia!…*

‘Mèrica, chi ti virja arsa di focu!…

Comu di focu fai ‘ddhumari a mia…

Ju partu, e lassu ‘stu felici locu,

ma lu me’ cori resta ‘nsemi a tia…

La navi ‘nta lu portu si pripara…

‘Spetta la me’ partenza ura pe’ ura…

Cu’ li làgrimi toi la navi vara…

Cu li suspiri mei si ferma ‘n’ura…

*Oh, chi spartenza dolurusa e amara!*

*Chiàngiunu puru ‘i petri di la via!*

*Chiàngiunu l’occhi mei, fannu funtana…*

*Chiàngiunu ca si spàrtunu di tia!…*

Ju partu, non però ‘sta vita mia

si stacca e si ‘ndi vaci a la stranìa…

O mamma, benedicimi li panni!…

Ca staju partendu di li to’ cumanni…

Partu, ca sù costrettu di partiri…

Ca non la pozzu cchiù ‘sta vita fari|!…

Li chianti, li lamenti e li suspiri

non mi fannu di tia licenziari…

*Oh, chi spartenza dolurusa e amara!*

*Chiàngiunu puru ‘i petri di la via!*

*Chiàngiunu l’occhi mei, fannu funtana…*

*Chiàngiunu ca si spàrtunu di tia!…*

*Oh, chi spartenza dolurusa e amara!*